
Oru tn 10 ja selle lähiala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku on esitanud Narva Ehitusprojekt OÜ Elviira Roor’ i isikus. Detailplaneeringu koostamise eesmärgiks on planeeritavale maa-alale ehitusõiguse andmine, maa-ala kruntipiiride täpsustamine, sihtotstarbe määramine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine. Planeeritaval alal kavandatakse büroohoone (maksimaalne ehitusalune pind - 260m², maksimaalne kõrgus 15m), laohoone (maks ehitusalune pind - 1340m², maksimaalne kõrgus 9m) ning kontori- ja laohoone (maks ehitusalune pind - 640m², maksimaalne kõrgus 15m). Krundile planeeritakse 18 parkimiskohta, samuti lahendatakse maa- ala heakorrastus ning täiendatakse kõrg- ja madalhaljastust. Planeeritava ala pindala on ca 0,6 ha.  Detailplaneering algatati 02.11.2006.a. Narva Linnavolikogu otsusega nr 177. 
Käesolev detailplaneering muudab ja täpsustab kehtivat Narva linna üldplaneeringut. Üldplaneeringu järgne maakasutus näeb ette maakasutuse sihtotstarbe üldmaa, detailplaneeringu järgi on maakasutuse sihtotstarve ärimaa. 

Planeeringu vastuvõtmine toimus 05.06.2008.a. Narva Linnavolikogu otsuse nr 190 alusel. Avaliku väljapaneku perioodil 30.06.2008. – 14.07.2008.a. ei esitatud planeeringule mitte ühtegi kirjalikku protesti ega ettepanekut planeeringu lahenduste muutmiseks. 
Arhitektuuri- ja Linnaplaneerimise Amet teeb ettepaneku detailplaneeringu kehtestamiseks.  

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikele 4.
3. Narva Linnavolikogu otsus
3.1
     Kehtestada Oru tn 10 ja selle lähiala detailplaneering.

3.2 Avalikustada detailplaneeringu kehtestamine kohalikes ja maakondlikes massiteabevahendites.
4. Rakendussätted

4.1  Otsus jõustub teatavaks tegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

